અમદાવાદ: અમદાવાદમાં બેફામ સ્પીડે વાહન ચલાવીને અકસ્માતના બનાવો વધી રહ્યા છે છતાં વાહનચાલકો મોજ-મસ્તીમાં બેફામ સ્પીડે લોકોની જિંદગી જોખમાય તેમ વાહન ચલાવે છે. આવી જ બેફામ સ્પીડે થલતેજ દૂરદર્શન પાસેથી પસાર થતા એક કારચાલકને ટ્રાફિક પોલીસ કોન્સ્ટેબલે રોકવા જતાં કારચાલક પોલીસકર્મીને ટક્કર મારી ફરાર થઇ ગયો હતો. ઈજાગ્રસ્ત પોલીસકર્મીને સોલા સિવિલ હોસ્પિટલમાં દાખલ કરાયો હતો. એ ડિવિઝન ટ્રાફિક પોલીસે ગુનો નોંધી ફરાર કારચાલકને ઝડપવા તજવીજ હાથ ધરી છે.